# Ehdokasasettelua koskeva kuulutus

Mänttä-Vilppulan seurakunnassa toimitetaan kirkkolain (KL) 23 luvun 9 §:n 2 momentin mukaisesti 20.11.2022 seurakuntavaalit, jossa vuoden 2023 alusta alkavaksi nelivuotiskaudeksi valitaan 19 jäsentä kirkkovaltuustoon.

KL:n 23 luvun 2 §:n ja 3 §:n mukaan vaalikelpoinen seurakunnan edellä mainittuun luottamustoimeen on ehdokas,

1. joka viimeistään 15.9.2022 on merkitty tämän seurakunnan läsnä olevaksi jäseneksi,
2. joka on konfirmoitu viimeistään 15.9.2022, ja joka täyttää 18 vuotta viimeistään 20.11.2022
3. joka on kristillisestä vakaumuksesta tunnettu,
4. joka ei ole vajaavaltainen
5. joka on antanut kirjallisen suostumuksensa ehdokkaaksi asettamiseen,
6. joka ei ole tämän seurakunnan viranhaltija tai työsopimussuhteessa oleva työntekijä.

Valitsijayhdistyksen perustamisasiakirja liitteineen mainittua vaalia varten on toimitettava 15.9.2022 kello 16.00 mennessä Mänttä-Vilppulan seurakunnan kirkkoherranvirastoon, joka on avoinna
2.8.-28.8.2022 maanantaisin ja torstaisin klo 10-12 ja klo 13-15 ilman ajanvarausta, 29.8.-14.9.2022 maanantaisin ja torstaisin klo 10-12 ja klo 13-15 ilman ajanvarausta sekä tiistaisin ajanvarauksella (ajanvaraukset numerosta 040 804 9580),
torstaina 15.9.2022 kello 10-12 ja klo 13‒16.

Kirkkoherranviraston osoite on: Kirkkokatu 6, 35800 Mänttä

Valitsijayhdistyksen perustamisasiakirjoja liitteineen on saatavana Mänttä-Vilppulan seurakunnan kirkkoherranvirastossa ja verkkosivuilta [info.seurakuntavaalit.fi](https://evl.fi/web/info.seurakuntavaalit.fi).

Mänttä-Vilppula 20.6.2022

Mänttä-Vilppulan seurakunnan vaalilautakunnan puolesta

Puheenjohtaja Ilkka Jokioja